recursal/SuperWikiNEXT-32B huggingface dataset:
Zakk Wylde a Black Label Society, Gods of Metal 2005
**Gods of Metal** je najväčší heavymetalový hudobný festival v Taliansku. Prvý ročník sa uskutočnil v roku 1997 v Miláne, v nasledujúcich rokoch festival organizovali mestá Rho, Collegno, Monza a Bologna.

V priebehu rokov na festivale Gods of Metal hrali okrem iného umelci ako Heaven and Hell, Queensrÿche, Dream Theater, Blind Guardian, Dark Tranquillity, Symphony X, Anathema, Judas Priest, Whitesnake, Europe, Mr. Big, Cradle of Filth, Cavalera Conspiracy, Slipknot, Napalm Death či Static-X.

Referencie
----------

1. 1 2   *Gods of Metal History* [online]. [Cit. 2012-10-02]. Dostupné online. Archivované 2011-09-17 z originálu. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Gods of Metal**

Externé odkazy
--------------

* Gods of Metal - oficiálna stránka Archivované 2011-07-19 na Wayback Machine

Zdroj
-----

* *Tento článok je čiastočný alebo úplný preklad článku Gods of Metal na poľskej Wikipédii.*
**Fosfid zinočnatý** (Zn3P2) alebo **fosfid zinku** je anorganická zlúčenina.

Kovové fosfidy sa používajú ako rodenticídy. Zmes potravy a fosfidu zinočnatého sa ponechá tam, kde ju môžu hlodavce zožrať. Kyselina v tráviacej sústave hlodavca reaguje s fosfidom za vzniku toxického plynného fosfánu. Túto metódu možno použiť tam, kde sú hlodavce odolné voči bežne používaným jedom. Podobne sa využíva aj fosfid hlinitý a vápenatý.

Fosfid zinočnatý sa pridáva do nástrah na hlodavce v množstve 0,75 – 2%. Má silný, štipľavý cesnakový zápach charakteristický pre fosfán, ktorý sa uvoľňuje hydrolýzou. Zápach láka hlodavce, ale odpudzuje iné živočíchy; vtáky, najmä moriak divoký, nie sú na tento zápach citliví. Nástrahy musia obsahovať dostatočné množstvo fosfidu v dostatočne atraktívnej potrave, aby už jediná dávka dokázala hlodavce zabiť. Nižšia dávka môže spôsobiť vznik averzie voči fosfidovým nástrahám a hlodavec sa im v budúcnosti vyhýba.

Rodenticídny fosfid zinočnatý máva podobu čierneho prášku obsahujúceho 75 % fosfidu a 25 % vínanu antimonylodraselného („dávivý vínny kameň") ako emetika, ktoré spôsobuje zvracanie pri náhodnom požití človekom alebo domácimi zvieratami. Je však stále dostatočne účinný proti potkanom, myšiam, morčatám a králikom, ktorí nemajú dávivý reflex.

Reakcia
-------

Fosfid zinočnatý možno pripraviť reakciou zinku s fosforom:

3 Zn + 2 P → Zn3P2
Fosfid zinočnatý reaguje s vodou za vzniku fosfánu (PH3) a hydroxidu zinočnatého (Zn(OH)2):

Zn3P2 + 6 H2O → 2 PH3 + 3 Zn(OH)2

Referencie
----------

1. ↑  Why rats can't vomit

Externé odkazy
--------------

* Zinc Phosphide Pesticide Information Profile - Extension Toxicology Network
* EPA Proposed Risk Mitigation Decision for Nine Rodenticides
* Zinc phosphide properties and use in Michigan
* MD0173 - Pesticides in the military

Zdroj
-----

*Tento článok je čiastočný alebo úplný preklad článku Fosfid zinečnatý na českej Wikipédii.*


|  |  |
| --- | --- |
| Portal | Chemický portál |
O systéme v amerických športových ligách pozri *franchise (šport).*
**Franchising** (angl.) [vyslov: frenčajzing] je marketingový odbytový systém, v rámci ktorého jedna strana (tzv. **poskytovateľ franchisingu, poskytovateľ franšízy, franchise-poskytovateľ, franchisor**) poskytuje druhej, od nej inak spravidla právne a finančne nezávislej, strane (tzv. **prijímateľ/nadobúdateľ franchisingu, prijímateľ/nadobúdateľ franšízy, franchise-odberateľ, franchisista, franchisee**) za priamu alebo nepriamu odplatu právo využívať súbor (balík) práv priemyselného a duševného vlastníctva (tzv. **franšíza, franchise**) s cieľom výroby a/alebo marketingu určitého druhu tovaru a/alebo služieb a /alebo technológií. Poskytovateľ a prijímateľ franchisingu v rámci franchisingu spravidla úzko a trvalo spolupracujú.

Za prvý prípad franchisingu sa považuje výroba šijacích strojov Singer. Na prelome 19. a 20. storočia týmto spôsobom vznikala sieť amerických benzínových čerpacích staníc. Tento systém používajú najmä hotely, motely a všetky typy reštaurácií (McDonald’s, Subway, KFC). Dovoľuje totiž podnikať v danom odbore bez počiatočných znalostí, bez dlhého získavania skúsenosti a praxe, znižuje riziko. Dovoľuje používať obchodné meno poskytovateľa franchisingu a jeho ochranné známky, prevádzkový systém a postupy, chránené receptúry a stratégiu marketingu.

V pohostinstve poskytovateľ franchisingu poskytuje prijímateľovi franchisingu hlavne:

* použitie vlastných receptúr a spôsobu výroby
* špeciálne zariadenie a vybavenie reštaurácie
* spôsob servisu, riadenia a kontroly
* prieskum trhu a marketing
* školenie a tréning personálu
* podporu prevádzky

Externé odkazy
--------------

* 
* [nefunkčný odkaz]
* Archivované 2009-03-28 na Wayback Machine
Green Park
**Green Park** je jedným z ôsmich kráľovských parkov v Londýne. Rozprestiera sa na ploche 16 ha. Hranice parku na juhu tvorí Constitution Hill, na východe je to chodník pre peších Queen's Walk, na severe je to rušná ulica Piccadilly. Na juh od parku vedie ulica The Mall. 

Pôvodne táto oblasť slúžila ako cintorín pre malomocných z neďalekej nemocnice St James's. Prvýkrát ho ohradili ako park v 16. storočí z príkazu Henricha VIII. Kráľ Karol II. ho dal v roku 1668 vyhlásiť za kráľovský park. 

Green Park sa nachádza medzi Hyde Parkom a St. James’s Parkom. Spolu s Kensingtonskými záhradami a záhradami pri Buckinghamskom paláci vytvárajú tieto parky takmer neprerušovaný pás zelene siahajúci od Whitehallu až po Notting Hill. 

Zvláštnosťou je, že na rozdiel od okolitých parkov sa v Green Parku nenachádza ani jedno jazero, socha alebo fontána (s výnimkou Canada Memorial) a pozostáva takmer výhradne zo zalesnených lúk.

Dopravné spojenie
-----------------

Najbližšie stanice London Underground:

* **Green Park** (Piccadilly, Victoria a Jubilee Line)

Externé odkazy
--------------

* Royal Parks Archivované 2006-04-13 na Wayback Machine; oficiálna stránka parku (po anglicky)

| * z
* d
* u
**Kráľovské parky v Londýne** |
| --- |
| Bushy Park · Green Park · Greenwich Park · Hyde Park · Kensingtonské záhrady · Regent’s Park  ·  Richmond Park  ·  St. James’s Park |
Pohľad na Queen's House v smere od rieky
Queen's House
**Greenwich Park** je jedným z Kráľovských parkov v Londýne a zároveň aj najstarším z nich. Bol založený v roku 1433. Pôvodne sa park používal na polovačky na jelene a bol najväčšou plochou zelene v juhovýchodnom Londýne. Rozprestiera sa na ploche 183 akrov (17 ha).

Opis parku
----------

V severnej časti parku sa nachádza Národné námorné múzeum (angl.: National Maritime Museum) sídliace v bývalom Queen's House. V strede parku sa nachádza Kráľovské observatórium Greenwich (angl.: Royal Observatory Greenwich). Observatórium je umiestnené na vrchole kopca. Na západnom okraji parku stojí Ranger's House. 

Pred observatóriom sa nachádza socha generála Jamesa Wolfa. Z tohto miesta je prekrásny výhľad na celé okolie: od bývalej Greenwichskej nemocnici (v súčasnosti Kráľovská námorná škola), rieky až smerom k mrakodrapom Canary Wharf, City na severozápade a Miléniovému domu na severe. 

Park je možné ďalej rozdeliť na dve výškovo odlišné časti. V spodnej časti sa nachádzajú ihriská pre deti a jazero na člnkovanie. V hornej časi parku sa nachádza rozsiahla kvetinová záhrada s rybníkom, ružová záhrada, kriketové ihrisko, tenisový kurt a hodobný pavilón. Nachádza sa tu aj Staroveký dub (angl.: Ancient Oak), ktorý sa spája s kráľovnou Alžbetou I..

Počas Letných olympijskych hier v roku 2012 sa má park stať miestom jazdeckých a bežeckých častí pretekov päťbojárov.

Dopravné spojenie
-----------------

Najbližšie stanice Docklands Light Railway:

* Greenwich
* Cutty Sark

Iné projekty
------------

Commons
* Spolupracuj na Commons Commons ponúka multimediálne súbory na tému **Greenwich Park**

Externé odkazy
--------------

* Oficiálna stránka

  


| * z
* d
* u
**Kráľovské parky v Londýne** |
| --- |
| Bushy Park · Green Park · Greenwich Park · Hyde Park · Kensingtonské záhrady · Regent’s Park  ·  Richmond Park  ·  St. James’s Park |


| * z
* d
* u
Športoviská na Letných olympijských hrách 2012 |
| --- |
| Olympijská zóna | 
* Aquatics Centre
* Basketball Arena
* Cooper Box
* Eton Manor
* London Velodrome
* London Velopark
* Olympijský štadión
* Riverbank Arena
* Water Polo Arena

 |
| Riečna zóna | 
* ExCeL London
* Greenwich Park
* North Greenwich Arena
* Royal Artillery Barracks

 |
| Centrálna zóna | 
* All England Lawn Tennis and Croquet Club
* Earls Court Exhibition Centre
* Hampton Court Palace
* Horse Guards Parade
* Hyde Park
* Lord's Cricket Ground
* Marathon Course
* Regent’s Park
* Wembley Arena
* Wembley Stadium

 |
| Mimo Londýna | 
* Dorney Lake
* Hadleigh Farm
* Lee Valley White Water Centre
* Weymouth and Portland National Sailing Academy

 |
| Futbalové štadióny | 
* City of Coventry Stadium
* Hampden Park
* Millennium Stadium
* Old Trafford
* St James' Park

 |
**Hermelín** je označenie pre český syr s bielou ušľachtilou plesňou na povrchu, ktorý je napodobeninou francúzskeho syra camembert. Na českom a slovenskom trhu sa predáva pod rôznymi komerčnými názvami.

História českého hermelínu
--------------------------

O obľube syrov Camembert vedela po 1. svetovej vojne vtedajšia generácia českých syrárov, vďaka ktorej vznikol „Přibyslavský camembert", jeden z prvých českých mäkkých syrov s ušľachtilou bielou plesňou na povrchu. Vyrábal sa v Hesove pri meste Přibyslav v mliekárenskom družstve, ktoré je dnes známe pod názvom Pribina. Pretože bola značka Camembert patentovo chránená, prišiel Ing. Josef Hojdar, neskorší šéf spoločnosti Madeta, s názvom hermelín. Názov bol vybraný kvôli podobnosti jemného plesňového povrchu s kráľovským hermelínovým plášťom z bielych hranostajov. Názov bol patentovo prihlásený 9. februára 1946.

Vlastnosti
----------

Hermelín je bieleho kruhovitého vzhľadu. Aj po zakúpení a uchovávaní v chladných miestnostiach sa menia organoleptické vlastnosti tohto syra. Plesňové syry ako hermelín či camembert majú charakteristickú chuť, ktorú je vhodné kombinovať s jemne korenistými mladými červenými vínami (André, Cabernet Sauvignon, Frankovka a pod.).

Použitie
--------

Hermelín je výborný aj k bielemu vínu.[chýba zdroj]

Hermelín slúži k príprave rôznych pokrmov:

* vyprážaný hermelín
* nakladaný hermelín
* hermelínová nátierka

Referencie
----------

1. ↑  KOPÁČEK, Jiří. *Camembert z Normandie a Sedlčanský Hermelín* [online]. časopis Sběratel, 2007-08-13, [cit. 2017-11-01]. Dostupné online. (po česky)
2. ↑   Archivované 2007-06-27 na Wayback Machine Zámecké sklepy strážnice: Víno v kuchyni

Iné projekty
------------

Commons
* Spolupracuj na Commons Commons ponúka multimediálne súbory na tému **Hermelín (syr)**

Pozri aj
--------

* camembert
* encián (syr)

Zdroj
-----

* *Tento článok je čiastočný alebo úplný preklad článku Hermelín (sýr) na českej Wikipédii.*

| * z
* d
* u
Syry |
| --- |
| 
* Abondance
* Apetito
* Camembert
* Balkánsky syr
* Blaťácké zlato
* Bresse Bleu
* Brie
* Bryndza
* Brunost
* Comté
* Cottage
* Čedar
* Datsi
* Edam
* Eidam
* Ementál
* Encián
* Epoisses
* Esrom
* Feta
* Fontina
* Gervais
* Gorgonzola
* Gouda
* Grana Padano
* Halloumi
* Hermelín
* Kamadet
* Kavak
* Jadel
* Korbáčik
* Leerdammer
* Leipäjuusto
* Lučina
* Livaňský syr
* Maasdamer
* Mascarpone
* Mimolette
* Mozzarella
* Niva
* Oka
* Olomoucké syrečky
* Oštiepok
* Oscypek
* Parenica
* Parmezán
* Pecorino
* Pribina
* Queso de Cabrales
* Raclette
* Ricotta
* Romadur
* Roquefort
* Sbrinz
* Tvaroh
* Tylžský syr
* Volovec
* Vrchár
* Žervé

 |  |
Súradnice: 52°33′30″S 158°02′00″V﻿ / ﻿52,55833°S 158,03333°V﻿ / 52.55833; 158.03333

**Gorelyj** (rus. Горелый) je názov vulkanického komplexu, pozostávajúceho z 9 × 13,5 km širokej kaldery a piatich prekrývajúcich sa stratovulkánov, nachádzajúceho sa v južnej časti polostrova Kamčatka, asi 20 km severozápadne od komplexu Mutnovskaja. Komplex križujú tri riftové zóny a celkový počet kráterov presahuje 40. Viaceré krátery sú zaliate vodou so zvýšeným pH.

Kaldera vznikla približne pred 38 až 40 000 rokmi počas mohutnej erupcie, pri ktorej sa uvoľnilo asi 100 km³ tefry. Neskoršie erupcie komplexu by sa dali charakterizovať ako stredne silné freatické erupcie. Posledná sa začala v lete roku 1984 a skončila začiatkom jesene 1986.

Iné projekty
------------

Commons
* Spolupracuj na Commons Commons ponúka multimediálne súbory na tému **vulkanický komplex Gorelyj**

Externé odkazy
--------------

* www.volcano.si.edu - vulkanický komplex Gorelij na Global Volcanism Program (po anglicky)
**František Kubík** (\* 14. marec 1989, Prievidza) je slovenský futbalový reprezentant a hráč slovenského klubu ŠK Slovan Bratislava, ktorý pôsobí v najvyššej slovenskej futbalovej lige. Hrá na pozícii útočníka alebo ako ľavé krídlo.

Kariéra
-------

Kubík začal svoju futbalovú kariéru v svojom rodnom meste v Prievidzi v klube HFK Prievidza. V zime 2008, prestúpil do prvoligového klubu AS Trenčín. V lete 2009 putoval Kubík na hosťovanie do holandského klubu ADO Den Haag. Jeho zápasový debut za ADO sa konal 8. augusta 2010 proti Vitesse a svoj prvý gól strelil proti Roda JC 15. augusta 2010. V sezóne nastrieľal celkovo 9 gólov, 8 v Eredivisie a jeden v play - off o Európsku ligu. 

5. júna 2011 Kubík uzavrel štvorročný kontrakt s ruským prvoligovým klubom FK Kubaň. Debut za Kubaň zaznamenal 21. augusta 2011 proti FC Volga a bol tak pri víťazstve svojho tímu 5:0. Za Kubaň však odohral iba 5 zápasov, následne 12. februára 2012 prestúpil do ukrajinského klubu SC Tavriya Simferopol. Za ukrajinský klub odohral len dva zápasy a v septembri 2012 prestúpil opäť do AS Trenčín.

Reprezentácia
-------------

Svoj debut za slovenský národný tím zaznamenal 9. februára 2011 v priateľskom stretnutí proti Luxembursku.

Referencie
----------

1. ↑   *František Kubík na štyri roky hráčom FC Kubaň Krasnodar* [online]. profutbal.sk, 5. jún 2011. Dostupné online.
2. ↑   *František Kubík prestúpil do Tavrije Simferopoľ* [online]. sportovenoviny.sk, 12. február 2012. Dostupné online.
3. ↑   *Kubík a Adi sa vracajú do Trenčína* [online]. profutbal.sk, 2. september 2012. Dostupné online.
4. ↑   *Zápas s Luxemburskom - ako ho (ne)videli hráči* [online]. futbalsfz.sk, 10. február 2011. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **František Kubík**

Zdroj
-----

*Tento článok je čiastočný alebo úplný preklad článku František Kubík na anglickej Wikipédii.*
**František Richard Osvald**, pseud. *Bystron, Dobreznámy, Dobrovoľný, Drahotin Piov, R. Hodrušský, Veritas, Východohora, Zadumený, Známy* (\* 3. október 1845, Hodruša-Hámre – † 14. apríl 1926, Trnava) bol slovenský kultúrny pracovník, vydavateľ, redaktor, publicista a cirkevný hodnostár.

Narodil sa v rodine Mateja Osvalda a jeho manželky Kataríny rodenej Boldišovej. V rokoch 1865 – 1869 študoval teológiu v Ostrihome. V roku 1869 bol vysvätený za kňaza. Potom pôsobil ako kaplán v Starom Tekove, Drégelypalánku, Vrábľoch, Majcichove, Zavare a Bohuniciach. V rokoch 1880 – 1916 pôsobil v Teplej. Od roku 1917 bol kanonikom, od roku 1919 generálnym vikárom v Trnave a od roku 1921 pápežským protonotárom, riaditeľom kňazského seminára a prípravovne učiteliek. Bol spoluzakladateľom Spolku svätého Vojtecha, v rokoch 1878 – 1879 jeho správa a v rokoch 1918 – 1926 bol predsedom a čestným predsedom SSV. Od roku 1900 bol aj čestným členom Slovenskej katolíckej jednoty v Johnstowne, v rokoch 1919 – 1926 predsedom Muzeálnej slovenskej spoločnosti i Matice slovenskej. V rokoch 1920 – 1921 pôsobil aj ako senátor Národného zhromaždenia za Slovenskú ľudovú stranu.

Pracoval ako vydavateľ a redaktor viacerých časopisov (napr. Kazateľ, Kazateľňa, Literárne listy). Najprv písal príležitostné básne, neskôr sa venoval literárnohistorickej a literárnokritickej publicistike. K 100. výročiu založenia Slovenského učeného tovarišstva zostavil 3. zväzky almanachu Tovarišstvo. Ako filológ sa zaoberal historickou gramatikou, lexikológiou a slovenskými nárečiami. V roku 1910 bol Spolkom svätého Vojtecha poverený revíziou slovenského prekladu biblie. Venoval sa aj cirkevnému školstvu. Prekladal náboženskú literatúru z maďarčiny a nemčiny.

Iné projekty
------------

Commons
* Spolupracuj na Commons Commons ponúka multimediálne súbory na tému **František Richard Osvald**

Externý zdroj
-------------

* Slovenský biografický slovník
* Záznam o narodení a krste v matrike pokrstený ako Rikárd Oszvald
* Zo života Františka Richarda Osvalda, hronskeklacany.sk

Autoritné údaje: * GND: 122339673
* ISNI: 0000 0000 8384 0988
* LCCN: no90007647
* NK ČR: jn20010316080
* SNK: 146721
* VIAF: 55026981
* WorldCat: lccn-no90007647
**František Žaškovský** (lat. *Franciscus Zsasskovszky*, maď. *Ferenc Zsasskovszky*, \* 3. apríl 1819, Dolný Kubín, Slovensko – † 2. december 1887, Eger, Maďarsko) bol hudobný skladateľ a učiteľ.

Stredoškolské štúdiá absolvoval v Ružomberku, Vacove a Košiciach. Po ich ukončení pôsobil krátku dobu v Námestove, kde sa začal venovať komponovaniu hudby. V roku 1840 odišiel na ďalšie štúdia do Prahy, kde študoval hru na organ u Karola Františka Pitscha. Po návrate do Uhorska vyhral konkurz na miesto učiteľa hudby v Bratislave, ale pre nízky plat miesto neprijal. Od roku 1845 pôsobil v Jágeri (Eger).

Žaškovský je predstaviteľom katolíckej chrámovej hudby. Ako zostavovateľ a vydavateľ zborníkov piesní a chorálnych úprav sa zaslúžil o zjednocovanie katolíckeho cirkevného spevu v Uhorsku. V spolupráci s bratom Andrejom a s Andrejom Radlinským zostavil a vydal v roku 1853 zbierku latinsko – slovenských cirkevných spevov *Manuale musico-lithurgicum (Chorálna kniha obriadov cirkewných)*, ktorý obsahuje štvorhlasné úpravy latinských spevov a jednohlasné slovenské spevy. Zostavil zbierku latinských duchovných zborov 16. – 19. storočia pod názvom *Palestrina*.
Ako skladateľ sa venoval cirkevnej a svetskej hudbe, písal skladby pre organ, upravoval piesne pre zbory.

Získal niekoľko ocenení za podiel na šírení cirkevnej hudby.

Rodinné väzby
-------------

* matka - Karolína
* otec - Andrej Žaškovský - zberateľ ľudových piesní, učiteľ
* brat - Andrej Žaškovský - hudobný skladateľ, organista, učiteľ
* brat - Jozef Žaškovský - hudobný skladateľ, publicista, katolícky kňaz
* sestra - Mária - hudobná pedagogička, mníška
* sestra - Karolína - učiteľka hry na organe a spevu
* sestra - Juliana - speváčka

Dielo
-----

* *Manuale musico-lithurgicum (Chorálna kniha obriadov cirkewných) ...*. Eger : typis Lycei archi-episcoplais, 1853. Editio latino-slovaca. 254 s. - dostupné v Digitálnej knižnici UKB
* *Palestrina*, 1865 - učebnica
* *Cantica sacra,* 1859

Referencie
----------

1. ↑  VICZIÁN, János. Zsasskovszky Ferenc. In:  *Magyar Katolikus Lexikon*. Ed. Diós, István. Budapest : Szent István Társulat. [Cit. 2016-10-18]. Dostupné online. (maď.)

Zdroj
-----

* ŽAŠKOVSKÝ, Martin. In:  *Slovenský biografický slovník*. Zväzok VI. T – Ž. Martin : Matica slovenská, 1994. 692 s. ISBN 80-7090-111-X. S. 488 – 489.

Externé odkazy
--------------

* Orava.sk - Osobnosti Frantisek Žaškovský Archivované 2016-10-18 na Wayback Machine

Autoritné údaje: * GND: 135972205
* ISNI: 0000 0000 7881 7468
* SNK: 150381
* VIAF: 80396772
**Hillcrest Park** sa nachádza v kanadskom meste Vancouver, v mestskej časti Riley Park-Little Mountain. Leží na sever od parku Queen Elizabeth Park a na západ od Riley Parku.

V blízkosti Hillcrest Parku sa nachádza bejzbalový štadión Nat Bailey Stadium, ktorý je domovským štadiónom bejzbalového klubu Vancouver Canadians, Millennium Sports Centre a Vancouver Racquets Club. V juhozápadnej časti parku sídli Vancouver Curling Club.

Pre účely zimných olympijských hier, ktoré sa vo Vancouveri budú konať v roku 2010, sa rozbehla výstavba nového curlingového komplexu, nazvaného Vancouver Olympic Centre, ležiaceho tesne vedľa Millennium Sports Centre. Bude v ňom nové spoločenské stredisko, knižnica, ľadové ihrisko, curlingová aréna a krytá plaváreň Percy Norman Aquatic Centre. Výstavba sa začala v marci 2007, pričom väčšina prác bola dokončená vo februári 2009. Budova plavárne bude dokončená až na jeseň toho istého roku. Posledné stavebné úpravy zamerané na dokončenie spoločenského strediska sa rozbehnú až po ukončení zimných olympijských hier.

Referencie
----------

1. ↑   *Percy Norman Pool* [online]. Percy Norman Swim Club, [cit. 2009-06-05]. Dostupné online.

Externé odkazy
--------------

* Vancouver Park Board - Hillcrest Park (po anglicky)

Súradnice: 49° 14′ 42″ s. š. 123° 6′ 29″ z. d.
**Fly for fun** (skr. *Flyff*) je kórejská freewarová MMORPG.

Povolania
---------

Vagrant (*Tulák,potulný*) - Základne povolanie až po 15 level. Bojuje s mečom alebo sekerou. Používa štít.

### First class Job´s

Na 15 leveli je potrebné vybrať si jedno z týchto 4 povolaní.

**Mercenary** (*Žoldnier*) - V podstate pokračovanie vagranta. Bojuje s mečom a sekerou. Používa štít. Oblečenie zo začiatku modré neskôr zelené. Potrebuje hlavne silu. Na leveli 60 možnosť zmeny na Blade alebo Knight.

**Acrobat** Používa luk alebo *Yo-Yo*(niečo ako bumerang). Nemôže používať štít. Oblečenie: odtiene čiernej a červenej. Potrebuje všetky schopnosti čiže silu, staminu, inteligenciu a DEX. Na leveli 60 možnosť zmeny na Jester alebo Ranger.

**Magician** (*Mág :)*) Používa *Staff* (veľká palica na boj - obojručná) alebo *Wand* (prútik - jedno ručná). Štít používa len keď má Wand. Oblečenie: odtiene modrej. Potrebuje hlavne inteligenciu. Na leveli 60 možnosť zmeny na Elementora alebo Psykeeper.

**Assist**: Používa *Knuckle*(niečo ako boxerská rukavica) a *Stick* (obojručná palica). Oblečenie: odtiene ružovej a červenej. Štít používa len keď má Knuckle. Assist môže buď bojovať, vtedy je najlepšia Knuckle a zlepšovanie Staminy a Sily, alebo môže chodiť do party, používať Stick a dávať **Buffy**. Buffy zlepšujú schopnosti Attack, Defence atď. Na leveli 60 možnosť zmeny na Billposter alebo Ringmaster.

### Second class Job´s

#### Blade

Blade môže mať dva meče alebo dve sekery. Je známy obrovskou rýchlosťou útoku a veľkými hitmi. Má čierne, neskôr červené oblečenie.

#### Knight

Je niečo ako rytier , používa veľkú sekeru alebo meč. Môže zobrať aj viacero príšer naraz.

Lietanie
--------

Od levelu 20 je možné lietať(Po zakúpení metly alebo boardu.)
Ceny sú :
3000,15000,50000,200000
Počas boja na vás nemôžu útočiť pozemné obludy ani vy na nich.

Externé odkazy
--------------

Oficiálna stránka Archivované 2006-11-02 na Wayback Machine
**Hlavní nádraží** je jedna zo staníc pražského metra. Nachádza sa na linke C pod Hlavním nádražím v Prahe. Do prevádzky bola uvedená 9. mája 1974. Patrí k najstarším staniciam celej siete pražského metra.

Charakteristika stanice
-----------------------

Hlavní nádraží je hĺbená stanica stavaná v otvorenej jame, nad ktorou bola vystavaná nová odbavovacia hala Hlavního nádraží. Má bočné nástupište, medzi koľajami sú umiestnené stĺpy. Je dlhá 222 m (vrátane technologických inštalácií). Nachádza sa 6,5 m pod povrchom. Z každej strany nástupišťa vedú dva výstupy pevným schodišťom do odbavovacej haly. Výstavba stanice stála 61,8 milióna Kčs. Stanica bola prvá, ktorá sa začala stavať, v roku 1972 už bola takmer hotová. Bočné nástupišťa sú dôsledkom toho, že pôvodne namiesto metra mala premávať podpovrchová električka, a to v úseku Pankrác - Hlavní nádraží. Zmena koncepcie sa mohla uplatniť pri ďalších rozostavaných staniciach, nie však pri tejto, ktorá už bola takmer dokončená. Medzi stanicami Muzeum a Hlavní nádraží je čiastočne dvojkoľajný tunel, navyše je tento medzistaničný úsek svojou dĺžkou 425 m najkratší v celej sieti pražského metra.

Referencie
----------

1. ↑  METROPROJEKT Praha a.s.. *Detail projektu/Stanice Hlavní nádraží* [online]. metroprojekt.cz, [cit. 2013-02-08]. Dostupné online. (po česky)

Iné projekty
------------

Commons
* Spolupracuj na Commons Commons ponúka multimediálne súbory na tému **Hlavní nádraží (stanica pražského metra)**

Externé odkazy
--------------

* Profil stanice na stránkach Metroweb.cz

  


|  |  |  |
| --- | --- | --- |
| ← smer Letňany | **Pražské metro – linka C** | smer Háje → |
| **Florenc** | **Hlavní nádraží** | **Muzeum** |
| Letňany bezbariérový prístup – Prosek bezbariérový prístup – Střížkov bezbariérový prístup – Ládví bezbariérový prístup – Kobylisy bezbariérový prístup – Nádraží Holešovice bezbariérový prístup – Vltavská – Florenc  bezbariérový prístup – Hlavní nádraží bezbariérový prístup – Muzeum  bezbariérový prístup – I. P. Pavlova – Vyšehrad bezbariérový prístup – Pražského povstání – Pankrác bezbariérový prístup – Budějovická – Kačerov – Roztyly bezbariérový prístup – Chodov bezbariérový prístup – Opatov bezbariérový prístup – Háje bezbariérový prístup |
Francúzske osídlenie v Severnej Amerike v roku 1681
**Francúzska západoindická spoločnosť** (fr. *Compagnie des Indes Occidentales*) bola v dejinách francúzskeho obchodu spoločnosť s výsadnými právami založená v roku 1664. Vďaka svojim privilégiám dostala do vlastníctva panstvo Akádia v Kanade, Cayenne na Antilách a *terra firma* v Južnej Ameriky od Amazónie po rieku Orinoco. Pre obchod s týmito oblasťami, ale aj s Guinejským pobrežím a Senegalom mala na päťdesiat rokov dominantné postavenie s platením len polovičných poplatkov štátu.

Kapitál Spoločnosti bol tak veľmi významný, že bola schopná za menej ako šesť mesiacov vybaviť svoju flotilu štyridsiatimi
piatim loďami. S týmto loďstvom potom svoje územia spravovala, osídľovala a obchodovala s nimi. Avšak Spoločnosť existovala len deväť rokov. V roku 1674 jej bol majetok odobratý a jej územia sa znovu vrátili pod kráľovskú správu.

Toto zrušenie bolo spôsobené čiastočne chudobou spoločnosti spôsobenou stratami vo vojne s Anglickom, ktoré si vyžiadali požičanie veľkej sumy peňazí, a odobratie exkluzívnych práv na obchod s Guineou.

Pozri aj
--------

* Francúzske kolónie
* Kolonializmus
* Francúzska východoindická spoločnosť
* Západoindická spoločnosť
* Východoindická spoločnosť

Zdroj
-----

*Tento článok je čiastočný alebo úplný preklad článku Francouzská Západoindická společnost na českej Wikipédii.*

Externé odkazy
--------------

* Entry in The Canadian Encyclopedia Archivované 2006-07-07 na Wayback Machine
* Account in encyclopedia.com
* Another account in ghcaraibe.org


|  |  |
| --- | --- |
| Portal | Historický portál |
Rôzne rekonštrukcie vývoja teplôt na severnej pologuli za posledných 1000 rokov. Pre popis (v angličtine) klikni na obr.
**Hokejková kontroverzia** je spor, ktorý začal v roku 2003 Stephen McIntyre a Ross McKitrick kvôli zrekonštruovaným odhadovaným priemerným teplotám na severnej pologuli za posledné tisícročie, a to hlavne kvôli rekonštrukcii nachádzajúcej sa vo vedeckej štúdii autorov Michael E. Mann, Raymond S. Bradley a Malcolm K. Hughes. Autori sú často citovaní ako „MBH" a ich práca sa skrátene označuje „MBH98 rekonštrukcia".

Termín hokejkový graf dostal svoje pomenovanie od Jerryho Mahlmana, hlavy Geophysical Fluid Dynamics Laboratory.

Pochybnosti prezentované klimatoskeptikmi sa týkajú presnosti dát, ich výberu, a metodiky ich spracovania. Najväčšie pochybnosti vzbudzuje údajná absencia stredovekého teplého obdobia a tzv. malej doby ľadovej. Michael E. Mann a jeho spolupracovníci všetky námietky odmietli ako neodôvodnené a podľa klimatoskeptikov odmietli zverejniť dáta, z ktorých ich práca vychádzala, ako aj postup, ktorým ich vyhodnocovali.

Michael E. Mann na webovej stránke RealClimate obhajuje svoju prácu a jej výsledky tvrdením: *„Obvinenia, že hokejková rekonštrukcia je založená len na dvoch publikáciach Michaela Manna a jeho kolegov (1998 a 1999), sú úplne nepravdivé. V takmer tucte rekonštrukcií priemernej teploty severnej hemisféry, ktoré vychádzajú z modelov, a tiež z proxy údajov, rôzne skupiny odborníkov nezávisle od seba majú ten istý záver, že teplota konca 20. storočia je v dlhodobom kontextu storočia až jedného tisícročia anomálne."*

Podľa klimatoskeptikov však autorom alebo spoluautorom týchto ďalších prác bol buď samotný Michael E. Mann alebo jeho blízki spolupracovníci (napríklad Phil Jones a Keith Briffa). Tie isté osoby sa majú nachádzať aj na zoznamoch recenzentov a editorov, ktorí uvedené práce kontrolovali pred ich publikáciou..

Referencie
----------

1. ↑  What is the ‘Hockey Stick’ Debate About?  *Ross McKitrick 4 apríl 2005 University of Guelph*
2. ↑  MCINTYRE, Stephen; MCKITRICK, Ross. *Corrections to the MANN et. al. (1998) proxy data base and northern hemispheric avarage temperature series* [online]. 2003, [cit. 2009-12-31]. Dostupné online. (anglicky)
3. ↑   *Hockey Stick* [online]. Realclimate, 2004-11-28, [cit. 2007-05-08]. Dostupné online.
4. ↑  MANN, Michael E.; RAYMOND S. Bradley; MALCOLM K. Hughes. *Global-scale temperature patterns and climate forcing over the past six centuries* [online]. Nature, 1998, [cit. 2009-12-31]. Dostupné online. (anglicky)
5. ↑   *Climate legacy of 'hockey stick'* [online]. BBC, 2004-08-16, [cit. 2007-05-08]. Dostupné online.
6. ↑   Myth vs. Fact Regarding the "Hockey Stick"
7. ↑   Climategatekeeping: Jones reviews Mann

Zdroj
-----

* *Tento článok je čiastočný alebo úplný preklad článku Hockey stick controversy na anglickej Wikipédii.*
Najkratší zo železničných mostov, v popredí Drammensbrua
**Holmenbruene** je trojica železničných mostov premosťujúcich ramená rieky Drammenselva oddelené ostrovom Holmen v meste Drammen v nórskom kraji Buskerud. Niekedy sú takto označované aj ďalšie dva mosty v tejto lokalite, a to cestné mosty **Holmenbrua**  a **Strømsøbrua** spájajúce mestské časti Bragernes na severnom brehu Drammenselvy a Strømsø na južnom brehu s Holmenom.

Prvé mosty, ktoré boli súčasťou železničnej trate Drammenbanen v Drammene, boli postavené v roku 1872. Tieto mosty boli drevené a ich celková dĺžka bola 1 082 m. V roku 1930 boli nahradené za novšie mosty. Most, ktorý premosťoval rameno Bragernesløpet severne od Holmenu, bol v roku 1996 nahradený za dnešný oblúkový, zatiaľ čo nový most premosťujúci rameno Strømsøløpet južne od ostrova bol vybudovaný paralelne so starým, ktorý stojí dodnes. Mosty cez Strømsøløpet sú s dĺžkami 453 m (nový) a 451 m (starý) najdlhšími železničnými mostami v krajine a 341 m dlhý most cez Bragernesløpet sa radí medzi najdlhšie. Výška mostov na hladinou rieky je 6 m.

Cestné mosty boli vybudované v 60. rokoch – 230 m dlhý **Holmenbrua** cez rameno Bragernesløpet v roku 1964 a **Strømsøbrua** cez rameno Strømsøløpet o dva roky neskôr. Oba sú súčasťou cesty *Riksvei 282* a do dokončenia mosta Drammensbrua, ktorý je najdhším cestným mostom v krajine a premosťuje rieku neďaleko od Holmenbruene, slúžili ako hlavná cestná spojnica brehov. Podobne ako pri železničných mostoch, aj výška cestných mostov nad hladinou Drammenselvy je 6 m.

* Starší priehradový most cez StrømsøløpetStarší priehradový most cez Strømsøløpet
* Cestný most HolmenbruaCestný most Holmenbrua

Referencie
----------

1. ↑   *Holmenbroene* [online]. Store Norske Leksikon. Dostupné online. (po nórsky)
2. 1 2   *Jernbanestatistikk 2005* [online]. Jernbaneverket, [cit. 2016-03-24]. S. 27. Dostupné online. Archivované 2007-09-29 z originálu. (po nórsky/po anglicky)
3. ↑   *Holmenbrua tåler ikke de største bilene* [online]. Drammens Tidende. Dostupné online. (po nórsky)

Zdroj
-----

*Tento článok je čiastočný alebo úplný preklad článku Holmenbruene na nórskej Wikipédii.*
Súradnice: 59°44′14″S 10°12′58″V﻿ / ﻿59,7371077007°S 10,2161542614°V﻿ / 59.7371077007; 10.2161542614
Ing. **František Alexander Zvrškovec** (\* 24. júl 1948, Dolný Kubín) je slovenský podnikateľ a bývalý predseda strany Prosperita Slovenska.

Štúdium na Slovensku
--------------------

* stredné vzdelanie získal na Vojenskej škole Jana Žižku z Trocnova v Bratislave
* študoval na Vysokej škole ekonomickej v Bratislave, štúdium neukončil kvôli emigrácii v roku 1969

Emigrácia
---------

Po jednoročnom pobyte v Taliansku odišiel do Švédska, kde vyštudoval Vysokú školu ekonomickú v Linköpingu. Po ukončení štúdia pracoval v štátnej správe a získal švédske štátne občianstvo.

Návrat na Slovensko
-------------------

Na Slovensku opäť pôsobí od roku 1991. Spočiatku sa venoval podnikateľským aktivitám, od roku 2005 aj politickým, keď založil politickú stranu Prosperita Slovenska, ktorej bol predsedom. V decembri 2015 však jeho stranu prevzal Ľudovít Kaník a premenoval ju na DS-SDKÚ.

Externé odkazy
--------------

* Životopis na stránke Prosperity Slovenska verzia z 18. mája 2006 na web.archive.org
Holyhead
**Holyhead** (walesky *Caergybi*) je najväčšie mesto na britskom ostrove Anglesey na severe Walesu. V roku 2011 tu žilo 11 431 obyvateľov.

V roku 1927 sa tu konal festival *National Eisteddfod of Wales*.

Nachádza sa tu veľký prístav. Pobrežná železnica severného Walesu spája mesto s anglickým Crewe. Začína a končí tu chodník Anglesey Coastal Path okolo ostrova. Mesto je sídlom futbalového klubu Holyhead Hotspur F.C.

Osobnosti mesta
---------------

* Dawn Frenchová (\* 1957), herečka a komička

Referencie
----------

1. ↑   *Parish Headcounts: Isle of Anglesey* [online]. Office for National Statistics, [cit. 2018-03-15]. Dostupné online. [nefunkčný odkaz]

Iné projekty
------------

Commons
* Spolupracuj na Commons Commons ponúka multimediálne súbory na tému **Holyhead**

Externé odkazy
--------------

* Holyhead Regeneration Website Archivované 2019-01-03 na Wayback Machine
* Holyhead Town Council
* Welcome to Holyhead

Zdroj
-----

*Tento článok je čiastočný alebo úplný preklad článku Holyhead na českej Wikipédii.*
**František Chovanec** (\* 21. august 1944, Dolné Kočkovce, Česko-Slovensko) je bývalý futbalista slovenského pôvodu. Pôsobil na profesionálnej úrovni v „Najvyššej československej futbalovej súťaži" najmä v klube Sparta Praha.

Život
-----

Futbal začal hrať v TJ Iskra Púchov. Po dvojročnej základnej vojenskej službe v armádnom futbalovom klube DSO Rudá Hvězda Cheb odišiel do Prahy. V novembri 1965 začal hrávať za „B" tím TJ Sparta ČKD Praha v druhej najvyššej lige. V roku 1967 nastúpil na svoj prvý prvoligový zápas v „A" tíme proti klubu Spartak Hradec Králové. Prvý gól zaznamenal v roku 1968 pri víťazstve 2 : 0 nad Jednotou Žilina.

V lete 1974 si ho hráči Sparty zvolili za kapitána mužstva. Za Spartu Praha odohral František Chovanec dovedna 660 zápasov z toho 289 bolo ligových.

Po ukončení hráčskej kariéry začal pôsobiť v Sparte Praha ako sekretár, neskôr ako asistent trénera pri „B" tíme.

Hráčska kariéra
---------------

* dorast TJ Iskra Púchov
* 1962 – 1964 DSO Rudá Hvězda Cheb
* 1965 – 1979 TJ Sparta ČKD Praha

Úspechy
-------

* Sezóna 1966/1967 – Sparta Praha – Majster Československej republiky
* Sezóna 1968/1969 – 3. miesto – Sparta Praha
* Sezóna 1969/1970 – 3. miesto – Sparta Praha
* Sezóna 1972/1973 – semifinále Pohára víťazov pohárov

Referencie
----------

1. ↑   Článok - Oficiální klubový magazín AC Sparta Praha
2. ↑   Článok na www.worldfootball.net
3. ↑   Článok na www.sparta.cz
**Home Made Mutant** je slovenská hudobná skupina, ktorá bola založená po rozpade skupiny Free Faces jej dvoma členmi: Marián Hečko (spev a elektrický klavír), Marcel Buntaj (bicie, klavír) a Martin Gašpar (basgitara, gitara, na albume Home Made Mutant Made Home aj programing).

Od roku 2002 kapela vydáva každé tri roky jednotlivé časti trilógie o láske a spolunažívaní s autorským rukopisom Mariána Hečka. Na albumoch si zahrali aj hostia: Andrej Šeban (*High Voltage Resistance* - gitara), Oskar Rózsa (*High Voltage Resistance* - basgitara a *Made Home* - basgitara, gitara, programing, mixáž), Michal Žáček (*High Voltage Resistance* - saxofón a flauta), Juraj Bartoš (*High Voltage Resistance* - trúbka), Maťko Zajko (*Pitbull Report* - gitara) a speváčky Anna Tóthová, Dada Mazalová, Monika Satková a Andrea Bučko.

Moderátor Bebe nazval štýl Home Made Mutant ako „hudbu do klubu, aj do obývačky, v ktorej ide o fúziu jazzu, rocku a chill out music"[chýba zdroj].

Komorné pesničky podávané v akustickom prevedení sa na koncertoch z obdobia 2007-2009 prezentovali v tomto zložení: Marián Hečko (spev, Fender piano), Marcel Buntaj (bicie), Martin Gašpar (basgitara), Vlado Šarišský (klavír), Martin Hasák (gitara) a Roman Harvan (violončelo).

Dňa 23. mája 2009 vyšiel kapele v poradí štvrtý album nazvaný *Koncert pre pozostalých* (odkazujúc na rovnomenný film Dušana Trančíka z roku 1976). Tentokrát ide o koncertné prevedenie skladieb z predchádzajúcich albumov, ktoré sú upravené pre komorné trio: Marián Hečko - spev, Fender piano, Martin Hasák - gitara, Roman Harvan - violončelo.

V máji 2010 spolu s koncertnou šnúrou pripravila kapela elektronicko-akustický program, ktorý zároveň vychádza vo vydavateľstve Azyl s názvom Tajomný tromf mladosti. Veľké množstvo odkazov na komiks, slovenskú a zahraničnú kinematografiu v textoch aj hudbe. Skladba Utekaj hravo pracuje s replikou filmu Štefana Uhra - Slnko v sieti.

1. februára 2012 pripravila kapela koncert v najväčšej sále Slovenského rozhlasu spolu s Bezmocnou hŕstkou a Požoň Sentimentál. Záznam z tohoto koncertu bol premiérovaný na rádiu Devín a vydavateľstvo Azyl z neho pripravilo aj DVD. Koncertné prevedenie bolo v 9.člennom zložení: Marián Hečko (spev, klavír), Roman Gál (bicie), Peter Bulík (bicie, gitary), Miloš Bulík (basgitara), Marcel Vén (klávesy), Martin Hasák (gitara) a Roman Harvan (violončelo) a vokalistky Monika Satková a Andrea Bučko. Hneď po koncerte 2. februára až 5. februára, vzniklo v štúdiách Slovenského rozhlasu 16 skladieb, ktoré sú súčasťou albumu Paradiso Categorico.

Diskografia
-----------

* *High Voltage Resistance* (2003)
* *Pitbull Report* (2005)
* *Made Home* (2008)
* *Koncert pre pozostalých* (2009)
* *Tajomný tromf mladosti* (2010)
* *Paradiso Categorico* (2013)

Externé odkazy
--------------

* Sme.sk: Maroš Hečko prichádza s druhým dielom trilógie
* MusicZone.cz: Home Made Mutant – Pitbull Report
* RockMag.cz: Home Made Mutant – Made Home
* Muzikus.cz: Home Made Mutant – Made Home
* ExitMusic: Home Made Mutant – Made Home
* Sme.sk: V A4-ke pokrstia sedem albumov
* Azyl.sk: Diskografia skupiny Home Made Mutant
**František Gahér** (\* 20. január 1957, Trnava) je slovenský filozof, logik a vysokoškolský pedagóg, od 2000 docent, od 2015 vysokoškolský profesor. V rokoch 2003 – 2011 pôsobil ako rektor Univerzity Komenského.

Život
-----

Narodil sa v Trnave. Stredné vzdelanie získal na Gymnáziu Jura Hronca v Bratislave. V roku 1981 dosiahol titul PhDr. na Filozofickej fakulte UK, o 5 rokov neskôr CSc. V roku 2000 bol menovaný za docenta. František Gahér pôsobil aj vo fakultnej a univerzitnej samospráve. Od roku 1998 je vedúcim Katedry logiky a metodológie vied FiF UK, v rokoch 1992 až 1994 predsedom fakultného Akademického senátu FiF, v rokoch 2000 až 2003 predsedom Akademického senátu UK a v rokoch 2003 až 2011 rektorom Univerzity Komenského.

V roku 2015 získal Filozofickej fakulte Univerzity Komenského v Bratislave titul profesor.

Od roku 2017 je predsedom agentúry VEGA.

Osobný život
------------

Je ženatý a má 4 deti.

Bibliografia
------------

* 2003, 2013 *Logika pre každého* - 3. a 4. vydanie
* 2006 *Stoická sémantika a logika z pohľadu intenzionálnej logiky*
* 2017 *Metóda, problém a úloha* spolu s V. Markom

Referencie
----------

1. 1 2 3  Prof. PhDr. František Gahér, CSc. Univerzita Komenského v Bratislave, fphil.uniba.sk, [cit. 2022-05-18] Dostupné online
2. ↑   *Gahér František* [online]. Bratislava: Univerzita Komenského v Bratislave, [cit. 2011-04-17]. Dostupné online.
3. ↑   *Vedecká grantová agentúra VEGA má nových členov* [online]. eduworld.sk, [cit. 2022-05-18]. Dostupné online.

Externé odkazy
--------------

* FILIT – zdroj, z ktorého pôvodne čerpal tento článok.

Autoritné údaje: * ISNI: 0000 0000 5647 9891
* NK ČR: kup20020000029913
* SNK: 171155
* VIAF: 84497405
**Grand Prix SAR La Princesse Lalla Meryem 2009** bol tenisový turnaj žien, ktorý sa konal v dňoch od 27. do 2. mája 2009 na otvorených antukových dvorcoch v marockom meste Fes. Titul v dvojhre žien získala Španielka Anabel Medinová Garriguesová, ktorá vo finále porazila Rusku J. Makarovovú. Bol to jej deviaty titul v dvojhre na okruhu WTA. Titul vo štvorhre žien získali Rusky Alisa Klejbanovová a Jekaterina Valerievna Makarovová, ktoré vo finále porazili rumunsko-ruský pár Sorana Cîrsteová, Marija Kirilenková. Pre A. Klejbanovovú to bol prvý a pre J. Makarovovú prvý titul vo štvorhre na okruhu WTA.

Víťazi
------

### Dvojhra žien

*Bližšie informácie v hlavnom článku: Ženská dvojhra na Grand Prix SAR La Princesse Lalla Meryem 2009*
**Španielsko Anabel Medinová Garriguesová** vs. Rusko Jekaterina Makarovová 6-0 6-1

### Štvorhra žien

*Bližšie informácie v hlavnom článku: Ženská štvorhra na Grand Prix SAR La Princesse Lalla Meryem 2009*
**Rusko Alisa Klejbanovová / Rusko Jekaterina Makarovová** vs. Rumunsko Sorana Cîrsteová / Rusko Marija Kirilenková 6-3 2-6 10-8

Externé odkazy
--------------

* Oficiálne stránky
**František Hlavička** (\* 10. november 1924, Opoj - † 31. júl 2005, Trnava) bol slovenský učiteľ, básnik a výtvarník. Písal aj pod pseudonymom **F. H. Agát**. 

V rokoch 1940 – 1945 pracoval ako robotník vo Vlčkovciach a v Trnave, po absolvovaní vojenskej služby (1946-1948) pracoval ako úradník Štátneho nakladateľstva v Bratislave. Od roku 1951 pôsobil ako učiteľ a riaditeľ na základných, učňovských a ľudových školách umenia na viacerých miestach (Beckov, Bošáca, Stará Turá, Šoporňa, Báb, Majcichov, Križovany, Šúrovce, Dolný Kubín, Brestovany). V roku 1952 externe maturoval na strednej škole v Novom Meste nad Váhom, v rokoch 1958 – 1963 študoval slovenčinu a dejepis na Vysokej škole pedagogickej a na Filozofickej fakulte UK v Bratislave. Jeho záverečnou prácou bola štúdia *Nárečový slovník obce Opoj*, ktorú doplnil v roku 1973. V rokoch 1969 – 1984 učil na stredných školách v Skalici, Senici a v Trnave. V rokoch 1978 - 1991 bol predsedom Miestneho odboru Matice slovenskej v Trnave. Od roku 1985 bol na dôchodku, v roku 1991 založil vydavateľstvo PEGAS, ktorého bol aj šéfredaktorom. 

Od r. 1947 publikoval v novinách a časopisoch básne, krátke prozaické žánre a pedagogické články. Od 70. rokov sa venoval hlavne básnickej tvorbe.

Tvorba
------

* Poézia
	+ *Volanie* (Senica 1971, upravené a rozšírené vydanie: Trnava 1991)
	+ *Promenáda* (Trnava 1992)
	+ *Láska* (Trnava 1994)
* Pre deti a mládež
	+ *Riekanky* (Trnava 1993)

Zdroj
-----

* František Hlavička (Literárne informačné centrum)
* Archivované 2013-12-24 na Wayback Machine

Autoritné údaje: * ISNI: 0000 0000 5566 5596
* LCCN: nr94040116
* NK ČR: ola2002150433
* SNK: 154271
* VIAF: 46648123
* Web umenia: 3874
* WorldCat: lccn-nr94040116
Generálmajor Ing. **František Radimský**  bol česko-slovenský generál, bývalý zástupca veliteľa 1. armády ČSĽA.

Životopis
---------

Narodil sa 31. decembra 1940 v obci Prštice v Protektoráte Čechy a Morava. Roku 1961 ukončil Vojenské učilište vo Vyškove na Morave. Po jeho absolvovaní sa stal vojakom z povolania, pričom získal hodnosť poručíka. Následne do roku 1972 vykonával vojenské funkcie na úrovni čata, prápor a pluk. V období od roku 1972 až do roku 1975 študoval na Vojenskej akadémii M. V. Frunzeho v Moskve. Po návrate do vlasti prevzal velenie 55. motostreleckého pluku v Trebišove. V roku 1979 sa stal zástupcom veliteľa 3. motostrelecké divízie v Kroměříži. Od roku 1980 až do roku 1982 študoval na Vojenské akadémii Generálneho štábu ozbrojených síl ZSSR K. J. Vorošilova v Moskve. Po skončení štúdia vykonával funkciu veliteľa 14. tankové divízie v Prešove. V októbri 1985 odišiel do Příbrami, kde bol zaradený na funkciu zástupcu veliteľa 1. armády. V septembri 1989 bol premiestnený na Vojenskú akadémiu A. Zápotockého v Brne, kde prevzal vedenie postgraduálnej fakulty vševojskovej, druhov vojsk a služieb. V čele uvedenej fakulty pôsobil až do konca januára 1991. V máji toho istého roku sa stal vedúcim úseku výskumu operačného umenia na Inštitúte pre strategické štúdia v Prahe. Roku 1985 dosiahol prvú generálsku hodnosť. Svoju vojenskú kariéru ukončil vo funkcii zástupcu rektora pre vojenskú činnosť vo Vojenskej akadémii v Brne. Generálmajor Radimský bol preložený do zálohy na sklonku roka 1995. Ženatý, otec dvoch detí.

Miesta vojenského pôsobenia
---------------------------

* Slovensko: Martin, Trebišov, Prešov
* Česko: Vyškov na Morave, Kroměříž, Brno, Příbram, Praha
* Sovietsky zväz: Moskva

Znalosť cudzích jazykov
-----------------------

* ruský

Externé odkazy
--------------

* Fotografia

Zdroj
-----

* vojenská kronika 55.msp, 14.td
*
**Horacio Manuel Cartes Jara** (\* 5. júl 1956, Asunción) je paraguajský politik a podnikateľ, v rokoch 2013 až 2018 prezident Paraguaja.

Životopis
---------

Potom čo dokončil strednú školu sa presťahoval do Spojených štátov amerických, kde absolvoval technické štúdium (letecké motory) a stáž v Kansase v spoločnosti Cessna, ktorej bol jeho otec zástupcom v Paraguaji. V 19-tich rokov sa vrátil do Paraguaja a naplno sa ponoril do sveta biznisu na finančnej úrovni a neskôr do výroby a marketingu tabaku. V súčasnosti sa odhaduje, že má väčšinový podiel v najmenej 25 spoločnostiach vrátane banky, továrne na výrobu nápojov a chovov hospodárskych zvierat, 

V roku 2009 vstúpil do strany Colorado a za tri roky sa mu podarilo prevziať jej vedenie a predsedníctvo. V prezidentských voľbách v apríli 2013 zvíťazil so ziskom 45,9 % hlasov, keď vyhral nad druhým v poradí Efraínom Alegrem. Úrad prevzal 15. augusta od dočasného prezidenta, liberála Federica Franca. V aprílových prezidentských voľbách roku 2018 prehral so svojím straníckym kolegom, konzervatívcom Mariom Abdom Benítezom.

Kontroverzie
------------

Cartes v minulosti čelil otázkam o pôvode svojho majetku, bol verejne obvinení z prania špinavých peňazí a dokonca z väzieb na obchodovanie s drogami. Žiadne z týchto obvinení však nebolo pred súdom dokázané. V novembri 2019 brazílsky sudca vydal medzinárodný zatykač na Cartesa v súvislosti s vyšetrovaním brazílskeho korupčného škandálu Car Wash (Umývačka). Cartes údajne pomáhal ukrývať sa pred úradmi svojmu priateľovi Dariovi Messerovi, ktorý je do prípadu zapletený.

Osobný život
------------

S manželkou Maríou Montañovou žijú už roky oddelene**.** Spolu majú tri deti. Sú mu pripisované romániky s rôznymi modelkami. Žena vždy po jeho boku je jeho sestra Sara, ktorá vyštudovala obchodnú administratívu a má s ním kanceláriu v Cartes Group.

Zaujímavosti
------------

Futbal je jeho vášňou a od roku 2001 je predsedom klubu Libertad.

Referencie
----------

1. 1 2 3 4 5 6 7  EFE. *Horacio Cartes, el empresario investigado por contrabando que presidirá Paraguay* [online]. 20minutos.es, 2013-04-22, [cit. 2021-11-15]. Dostupné online. (španielsky)
2. 1 2  EFE. *Perfil: Horacio Cartes, un millonario, es el 49° presidente de Paraguay* [online]. Asuncion: americaeconomia.com, 2013-08-15, [cit. 2021-11-15]. Dostupné online. (španielsky)
3. ↑  TASR. V prezidentských voľbách Paraguaji zvíťazil Horacio Cartes. *teraz.sk* (Bratislava: TASR), 2013-04-22. Dostupné online [cit. 2021-11-15].
4. ↑  TASR. Konzervatívec Mario Abdo Benítez sa ujal funkcie prezidenta. *teraz.sk* (Bratislava: TASR), 2018-08-15. Dostupné online [cit. 2021-11-15].
5. ↑  TASR. Brazília vydala medzinárodný zatykač na paraguajského exprezidenta. *teraz.sk* (Bratislava: TASR), 2019-11-20. Dostupné online [cit. 2021-11-15].

Iné projekty
------------

Commons
* Spolupracuj na Commons Commons ponúka multimediálne súbory na tému **Horacio Cartes**

Autoritné údaje: * GND: 1164462865
* LCCN: n2015022506
* VIAF: 315943878
* WorldCat: lccn-n2015022506